Document ID: /roh_data/filtered/fineweb-2-filterrobots_roh.jsonl.gz/62271

praticantas dall'australia
A caschun dalla Winter School 2018 organisada dalla PHZH (Scola aulta da pedagogia Turitg) havein nus la quida d'astgar beneventar il schaner treis praticantas dall'Australia en nossa classa.
Las praticantas arrivan en treis e vegnan a visitar nossa classa mintgamai singul, ferton che duas praticantas passentan lur praticum a Mustér. L'emprema praticanta viseta nus gievgia, ils 11 da schaner e la davosa praticanta vegn a restar tier nus tochen venderdis, ils 26 da schaner.
Quell'occasiun ei ina schanza unica per promover las atgnas cumpetenzas linguisticas en engles. En quei senn vi jeu motivar tuttas scolaras e tuts scolars da prender tutta curascha e da resdar ton sco mo pusseivel cullas praticantas. Jeu per mia part sun perschuadius da quella purschida e selegrel fetg sin quellas jamnas da praticum.